พอดีมีเพศสัมพันธ์กัน (ใส่ถุง ถุงไม่แตก หลั่งนอก) แต่ไม่ได้กินยาหลังจากนั้นค่ะ ผ่านมาแล้ว14วัน (ใกล้ถึงรอบเดือนของประจำเดือน) ถ้าอยากกิน กินได้มั้ยคะ
สวัสดีค่ะ ในที่นี้น่าจะหมายถึงการกินยาคุมกำเนิดแบบแผงรายเดือน ซึ่งควรจะเริ่มกินภายใน 5 วันแรกของการมีประจำเดือน หรือถ้าเริ่มในช่วงเวลาอื่นๆ ควรตรวจให้แน่ใจก่อนว่าไม่ได้ตั้งครรภ์ จึงค่อยเริ่ม และอาจจะต้องกินติดต่อกันให้ครบ 7 วันก่อนค่อยมีเพศสัมพันธที่ไม่ป้องกันได้ดังนั้นหากใกล้ถึงรอบประจำเดือนอยู่แล้ว อาจจะรอให้รอบเดือนมาตามปกติก่อน แล้วให้รีบเริ่มยาภายใน 5 วันแรกของประจำเดือน หรือหากอยากเริ่มตอนนี้เลย ควรซื้อชุดตรวจครรภ์ทางปัสสาวะมายืนยันว่าไม่ตั้งครรภ์ ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิค่ะ